**ЖИТИЈЕ СВ.САВЕ-ТЕОДОСИЈЕ**

**ПРОЧИТАТИ ОДЛОМАК ИЗ ЧИТАНКЕ**

|  |  |
| --- | --- |
|  | * За писца Савиног житија не зна се ни место, ни година рођења, ни презиме, ни порекло. Предпоставља се да је Теодосије Теодор Граматик. Ту у Хиландару је, пре свршетка 13. века, није познато по чијој жељи, написао своје главно дело Житије св. Саве. За овај спис сам аутор каже да је „сказано Доментијаном, а списано Теодосијем монахом“. То је био разлог да се дуго мисли да је Теодосије само преписивач. Међутим, Теодосијев живопис је оригинална прерада Доментијановог дела. Још једно Теодосијево значајно дело је и *Житије Петра Коришког*. |
|  | Анализирани одломак из Теодосијевог Житија Светог Саве приказује Растково бекство у манастире Свете Горе, потеру коју за њим, потом, шаље Стефан Немања и Растково замонашење и постајање монахом Савом. Стефан Немања шаље потеру за својим сином, зато што је он побегао мимо било чијег знања и дозволе. У тренутку када бива примећен како шета непострижене косе, дакле незамонашен, људи из потере ипак зазиру да га једноставно зграбе и силом врате оцу, зато што је Растко био владарски син и сам владар хумске области.  Војвода покушава у Растку да изазове сажаљење према родитељима који су у жалости због његовог одласка. Међутим, и у тим тренуцима, Растко предлаже војводи да се га остави на миру и омогући да истраје у својој намери, позивајући се на братску љубав и уверавајући га да ће сам писати оцу и одвратити га од намере да казни потеру која се вратила без свог плена. Због тога што су га затекли незамонашеног, како верује војвода, по вољи божијој, али и због страха од силног Стефана Немање, неће бити прихваћен Растков предлог.  Будући монах Сава прибегава својеврсној превари. Наиме, он сам, супротно ономе што бисмо од једног дечака и будућег монаха очекивали, осмишљава како да обмани чланове потере, а свој наум саопштава једно игуману манастира. Прво ће им спремити богату трпезу, а онда ће им уморним и окрепљеним храном у недоглед продужавати читање јутарње молитве, све до тренутка док од умора и гозбе не заспе. Тај тренутак искористиће да га игуман манастира замонаши, обукавши га у ризу и постризавши му косу. Најдраматичнији моменат у овом приповедању је управо сам тренутак замонашења, који делује као одломак неког узбудљивог авантуристичког романа, који говори о авантурама храбрих јунака, а не будућих монаха. Теодосијев стил је у тим надраматичнијим тренуцима много другачији од карактеристичног стила житијне књижевности (упоредити га са *Житијем Светог Симеона*). Теодосије приповеда много животније и ближе световној, народној књижевности. Због тога можемо закључити да је он поред духовне књижевности, вероватно читао и средњовековне романе, који су углавном говорили о подвизима и авантурама (*Роман о Троји*, *Роман о Александру Великом* итд.). Управо блискост оваквим прозним текстовима, чини ово житије живописним и занимљивим за читање, што објашњава његову велику популарност међу средњовековним живљем, а нарочито монасима.  **ДОМАЋИ ЗАДАТАК**  **ОДГОВОРИ НА ПИТАЊА:**   * 1. *Који сегмент из живота Светог Саве приказује одломак који анализирамо? Због чега је Стефан Немања послао потеру за својим сином?* * 2. *На који начин војвода којег је послао Стефан Немања покушава да издејствује Растков добровољни повратак дому? Објасни о чему разговарају војвода и Растко? Какав је Растко предлог дао? Зашто војвода не сме прихватити Растков предлог?* * *3.Наведите којим поступцима прибегава будући светитељ да би надмудрио потеру? Који је најдраматичнији моменат у тексту?* |
|  |  |

**ПРЕПИСАТИ У СВЕСКЕ**

|  |
| --- |
| **„Житија Светог Саве“, Теодосије**  **потера за Растком**  **обмана војводе и његових људи – елементи авантуристичког приповедања**  **чин замонашења**  **живописност стила Теодосија Хиландарца – најпопуларније дело средњовековне књижевности**  **драматизација: ликови, односи међу ликовима, сцене, монолог/дијалог, дидаскалије, итд.** |